CELEX: 32010D0309
Language: fi
Date: 2010-06-03 00:00:00
Title: 2010/309/: Komission päätös, annettu 3 päivänä kesäkuuta 2010 , päätöksen 2008/721/EY muuttamisesta siltä osin kuin se koskee korvausten maksamista kuluttajien turvallisuutta, kansanterveyttä ja ympäristöä käsittelevien tiedekomiteoiden jäsenille ja alan asiantuntijoille

4.6.2010   
            
            
               FI
            
            
               Euroopan unionin virallinen lehti
            
            
               L 138/24
            
         KOMISSION PÄÄTÖS,
   annettu 3 päivänä kesäkuuta 2010,
   päätöksen 2008/721/EY muuttamisesta siltä osin kuin se koskee korvausten maksamista kuluttajien turvallisuutta, kansanterveyttä ja ympäristöä käsittelevien tiedekomiteoiden jäsenille ja alan asiantuntijoille
   (2010/309/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 168 ja 169 artiklan,
   sekä katsoo seuraavaa:
   
               (1)
            
            
               Kuluttajien turvallisuuden, kansanterveyden ja ympäristön aloilla toimivien tiedekomiteoiden ja asiantuntijoiden neuvoa-antavan rakenteen luomisesta ja päätöksen 2004/210/EY kumoamisesta 5 päivänä syyskuuta 2008 tehdyn komission päätöksen 2008/721/EY (1) 19 artiklassa todetaan, että tiedekomiteoiden jäsenet, riskinarviointiin erikoistuneiden tieteellisten neuvonantajien ryhmän, jäljempänä ’neuvonantajaryhmä’, tieteelliset neuvonantajat ja ulkopuoliset asiantuntijat ovat oikeutettuja saamaan korvauksen osallistumisestaan komiteoiden kokouksiin, aihekohtaisiin työpajoihin, työryhmiin ja muihin komission järjestämiin kokouksiin ja tapahtumiin sekä esittelijänä toimimisesta jonkin erityisen kysymyksen yhteydessä.
            
         
               (2)
            
            
               Päätöksen 2008/721/EY liitteessä III vahvistetaan tiedekomiteoiden jäsenille, neuvonantajaryhmään kuuluville tieteellisille neuvonantajille ja ulkopuolisille asiantuntijoille maksettavien korvausten määrät.
            
         
               (3)
            
            
               Nykyään korvaukset kokouksiin osallistumisesta voidaan maksaa ainoastaan asiantuntijoille, jotka ovat fyysisesti läsnä kyseisissä kokouksissa. Nykyaikainen tekniikka mahdollistaa asiantuntijoiden mielipiteiden vaihdon virtuaalisissa kokouksissa, joissa käytetään video- tai audiolaitteita tai verkkosovelluksia. Käyttämällä näitä välineitä voidaan lisätä asiantuntijoiden osallistumista tiedekomiteoiden toimintaan ja samalla saada ympäristövaikutukset ja -kustannukset mahdollisimman vähäisiksi ja vähentää asiantuntijoilta matkustamiseen kuluvaa aikaa.
            
         
               (4)
            
            
               Kun osallistuminen tapahtuu etäältä sähköisiä välineitä käyttäen, korvauksen määrä olisi suhteutettava kokouksen kestoon (lyhytaikainen läsnäolo, koko päivän tai vain aamu- tai iltapäivän kestävät kokoukset).
            
         
               (5)
            
            
               Tästä syystä on tarpeen mukauttaa jäsenten, neuvonantajien ja ulkopuolisten asiantuntijoiden osallistumiskorvausten maksuun sovellettavia sääntöjä. Päätöksen 2008/721/EY 19 artiklaa ja liitettä III olisi sen vuoksi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan komission päätös 2008/721/EY seuraavasti:
   
               1)
            
            
               Korvataan 19 artiklan ensimmäinen kohta seuraavasti:
               ”Tiedekomiteoiden jäsenet, neuvonantajaryhmään kuuluvat tieteelliset neuvonantajat ja ulkopuoliset asiantuntijat ovat oikeutettuja saamaan liitteen III mukaisesti korvauksen osallistumisestaan joko paikalla tai etäosallistumisena sähköisten välineiden avulla komiteoiden kokouksiin, aihekohtaisiin työpajoihin, työryhmiin ja muihin komission järjestämiin kokouksiin ja tapahtumiin sekä esittelijänä toimimisesta jonkin erityisen kysymyksen yhteydessä.”
            
         
               2)
            
            
               Korvataan liite III tämän päätöksen liitteellä.
            
         2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 3 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 241, 10.9.2008, s. 21.
   
      LIITE
      
         
            ”LIITE III
            
               KORVAUKSET
            
            
                        1.
                     
                     
                        Tiedekomiteoiden jäsenet, neuvonantajaryhmään kuuluvat tieteelliset neuvonantajat ja ulkopuoliset asiantuntijat ovat oikeutettuja saamaan korvauksen osallistumisestaan komiteoiden kokouksiin, aihekohtaisiin työpajoihin, työryhmiin ja muihin komission järjestämiin kokouksiin ja tapahtumiin seuraavasti:
                        
                                    a)
                                 
                                 
                                    Osallistuminen paikalla: 385 euroa jokaiselta läsnäolopäivältä.
                                 
                              
                                    b)
                                 
                                 
                                    Etäosallistuminen: 100 euroa jokaiselta alkavalta läsnäolotunnilta enintään seuraavasti:
                                    
                                                i)
                                             
                                             
                                                385 euroa aamu- ja iltapäivän kestävästä läsnäolosta, ja
                                             
                                          
                                                ii)
                                             
                                             
                                                195 euroa aamu- tai iltapäivän kestävästä läsnäolosta.
                                             
                                          
                              
                  
                        2.
                     
                     
                        Tiedekomiteoiden jäsenet, neuvonantajaryhmään kuuluvat tieteelliset neuvonantajat ja ulkopuoliset asiantuntijat ovat oikeutettuja saamaan korvauksen esittelijänä toimimisesta seuraavasti:
                        
                                    a)
                                 
                                 
                                    Korvaus määräytyy työmäärän mukaan. Siihen vaikuttavat aiheen monitahoisuus, lausunnon valmisteluun kuluva aika, koottavan ja käsiteltävän tiedon ja tieteellisen kirjallisuuden määrä ja saatavuus sekä julkisten kuulemisten ja sidosryhmien kuulemisten laajuus ja monitahoisuus sekä yhteydet muihin tahoihin ottaen huomioon seuraavat ohjeelliset arviointiperusteet:
                                    
                                                Määrä
                                             
                                             
                                                Ohjeelliset perusteet
                                             
                                          
                                                385 euroa
                                             
                                             
                                                
                                                            —
                                                         
                                                         
                                                            Yksinkertainen ja tavanomainen asia
                                                         
                                                      
                                                            —
                                                         
                                                         
                                                            Lausunto, joka perustuu asiakirja-aineistoon eikä edellytä laajaa tiedonhakua tai laajaa kirjallisuuden tarkastelua
                                                         
                                                      
                                                            —
                                                         
                                                         
                                                            Ei julkista kuulemista
                                                         
                                                      
                                                            —
                                                         
                                                         
                                                            Ensimmäisen ja viimeisen kokouksen välillä enintään viisi kuukautta
                                                         
                                                      
                                          
                                                770 euroa
                                             
                                             
                                                
                                                            —
                                                         
                                                         
                                                            Monimutkainen asia
                                                         
                                                      
                                                            —
                                                         
                                                         
                                                            Lausunto, joka edellyttää laajaa tiedon ja kirjallisuuden hakua ja tarkastelua
                                                         
                                                      
                                                            —
                                                         
                                                         
                                                            Sidosryhmien kuuleminen ja/tai yleinen kuuleminen, johon liittyy vain vähän tulosten tarkasteluun liittyvää työtä
                                                         
                                                      
                                                            —
                                                         
                                                         
                                                            Ensimmäisen ja viimeisen kokouksen välillä viidestä yhdeksään kuukautta
                                                         
                                                      
                                          
                                                1 155 euroa
                                             
                                             
                                                
                                                            —
                                                         
                                                         
                                                            Erittäin monimutkainen asia
                                                         
                                                      
                                                            —
                                                         
                                                         
                                                            Edellyttää erittäin laajaa tiedon ja kirjallisuuden hakua ja analysointia
                                                         
                                                      
                                                            —
                                                         
                                                         
                                                            Laaja ja monitahoinen julkinen kuuleminen sekä sidosryhmien ja muiden tieteellisten tahojen kuuleminen, joihin liittyy paljon tulosten tarkasteluun liittyvää työtä
                                                         
                                                      
                                                            —
                                                         
                                                         
                                                            Ensimmäisen ja viimeisen kokouksen välillä yli yhdeksän kuukautta
                                                         
                                                      
                                          
                              
                                    b)
                                 
                                 
                                    Komissio ilmoittaa kussakin tapauksessa lausuntopyynnössään a alakohdassa mainittujen perusteiden mukaisesti, mitä esittelijälle maksettavaa korvausmäärää sovelletaan. Komissio voi muuttaa korvausmäärää pyydetyn lausunnon valmisteluaikana, mikäli se on perusteltua asiaan vaikuttavien seikkojen ennakoimattomien muutosten vuoksi.”